
 „Coiful de bronz de la Pișcolț” (jud. Satu Mare) de 
3000 de ani – evaluat la categoria „tezaur” 
 
 
 
de Conf. univ. dr. George V Grigore 
 
 
Între piesele arheologice valoroase ale Muzeului Județean Satu 
Mare se află și „Coiful de bronz de la Pișcolț” de 3000 de ani, evaluat 
la categoria „tezaur”. Ca o legătură peste timp, Muzeul Judeţean 
Mureş anunţa în anul 2018 faptul că un detectorist amator a reuşit să 
descopere, în zona oraşului Miercurea Nirajului, un depozit de 
bronzuri cu 18 piese, datând din secolele X-IX î.Hr., între care şi un 
coif în formă de clopot, al treilea de acest gen găsit pe teritoriul 
României, până în prezent. Pentru a înțelege valoarea acestui artefact 
vechi de 3000 de ani, expertul în Epoca Bronzului din cadrul Muzeului 
Judeţean Mureş, Rezi Botond, a spus „...Piesa de rezistenţă a 
depozitului este acest coif de bronz, aşa numitul coif în formă de 
clopot. Coifurile apar în Epoca bronzului târziu, de la 1400-1300 
î.Hr.. În Europa avem în jur de 120 de coifuri de bronz, vreo 90 de 
scuturi din bronz, vreo 60 de apărătoare de picioare şi vreo 30 de 
armuri. Piesele care se pot încadra în categoria armelor defensive 
sunt extrem de rare în Epoca Bronzului. Cel mai probabil foloseau 
diferite materiale organice care nu s-au păstrat. Coiful în formă de 
clopot este de asemenea foarte rar, în tot Bazinul Carpatic şi în toată 
Europa s-au descoperit 14 astfel de exemplare, în România mai avem 
două exemplare întregi, un exemplar la Muzeul din Carei, descoperit 
la Pişcolt, şi un alt exemplar descoperit la Şoarş în judeţul Braşov, 
care se află la Muzeul Brunkenthal din Sibiu. Muzeul Judeţean Mureş 
se aliniază într-o companie selectă”. Acesta a mai spus că, date fiind 
descoperirile coifurilor cu predilecţie în zona Bazinului Carpatic, se 

presupune că centrul de producţie al acestor coifuri se poate plasa 
undeva în această zonă. „Au mai fost descoperite coifuri 
asemănătoare în Danemarca, Germania sau Italia, dar centrul de 
greutate şi centrul de producţie se află în Bazinul Carpatic. Potrivit 
acestuia, fenomenul îngropării bronzului apare încă în Neoliticul 
Mijlociu, când pe lângă piese de piatră apar şi câteva piese din metal. 
„Această tradiţie a îngropării pieselor se păstrează peste milenii. 
Chiar şi la celţi avem această tradiţie de a îngropa piese şi arme în 
pământ. Aceste depozite nu sunt morminte, nu sunt inventare funerare, 
ci sunt acele descoperiri unde avem două sau mii de piese îngropate 
simultan într-o groapă sau depuse într-un vas ceramic sau de metal”, 
a precizat Rezi Botond. Ca o ipoteză de lucru, pot spune că aceste 
depozite îngropate ca ofrande erau un fel de restituire către Marea 
mamă planetară a materialelor pe care le-au scos oamenii la un 
moment dat din măruntaiele planetei și pe care le-au folosit, iar acum 
erau redate naturii, cu mulțumirile de rigoare. „Cred că acest coif va fi 
încadrat ca tezaur”, a apreciat Soos Zoltan.  
În colecțiile valoroase ale Muzeului Municipal Carei (jud. Satu 
Mare) se află „Coiful de la Pișcolț”,având numărul de inventar 2290 și 
evaluat a fi din perioada Hallstat timpuriu(secolele X-IX î.Hr.). Acesta 
a fost descoperit în zona „Via Veche”, din Pișcolț (jud. Satu Mare). 
Este lucrat din tablă de bronz, are formă de clopot, având grosimea în 
partea sa interioară de 3 mm. Se compune din două părți, calota și 
butonul de ornament. La baza calotei sunt executate șapte găuri mici 
rotunde pentru montarea căptușelii de piele. Pe calotă s-au observat 
urmele unei lovituri puternice care a spart coiful, iar ulterior au fost 
reparate cu o bucată de bronz prinsă în nituri. Butonul de bronz care 
împodobește partea superioară a calotei este lucrat prin turnare și fixat 
ulterior. Este de formă conică și se termină într-un buton globular 
perforat în mijloc. Orificiul servea probabil la fixarea diferitelor pene 
de păsări (tip „moț”). Pe corp are ca ornament mai multe cercuri 
concentrice, reliefate. La bază cercurilor concentrice sunt mai late, 
fiind umplute cu linii mici incizate. Împreună cu coiful a fost 
3 
 
descoperit și un vas de bronz cu gura largă, ușor evazată, fundul 
profilat cu umbo, în interior.  
Comuna Pişcolt unde a avut loc descoperirea este situată în zona 
de nord-vest a  ţării, în judeţul Satu-Mare, la limita cu judeţul Bihor, 
pe şoseaua naţională DN 19, care face legatura între oraşele Satu-Mare 
şi Oradea. Situată în sud-vestul judetului la o distanţă de 54 km de 
municipiul Satu-Mare şi 18 km de orasul Carei, comuna Pişcolţ ocupă 
locul al 23-lea dintre comunele judeţului ca mărime. Limitele comunei 
sunt: la vest-Ungaria pe o lungime de circa 4,5 km, la nord – comuna 
Sanislău pe o lungime de aproximativ 11 km, în partea de sud şi sud-
vest – comuna Curtuişeni pe o lungime de circa 17 km, la est – 
comuna Petreşti pe o lungime de 4,8 km iar la sud-est – comuna 
Andrid pe lungime de 6,2 km. Lungimea totală a hotarelor comunei cu 
zonele învecinate este de peste 45 km.Denumirea localităţii este foarte 
veche şi este considerată de către Coriolan Suciu în „Dicţionarul 
Localităţilor din Transilvania” ca fiind de origine pecenegă.Prima 
menţiune documentară despre localitate este din anul 1329, unde apare 
sub numele de „Villa Piskolch” şi se găseşte în arhiva Pontifecelui 
român şi în registrele de zeciuială. Denumirea comunei este 
menţionată mai târziu în 1458 sub denumirea de Piskolth, în 1476 sub 
denumirea de Piskalth, în 1692 – Pişcoot, în 1828 – Piskolth iar in 
1851 – Piskolt. Vechimea vieţii în localitate este dinaintea erei 
noastre, fapt dovedit cu ocazia săpăturilor arheologice efectuate de 
către specialistii Muzeului Judeţean Satu-Mare şi ai Muzeului 
Orăşenesc Carei. Cu această ocazie s-a stabilit existenţa unei civilizaţii 
traco-celtice şi au fost descoperite mai multe necropole a căror 
caracteristică este dominaţia elementului tracic.Neoliticul este prezent 
în punctele: „Groapa comorii” – Kincserem şi cariera de lut. La 
punctul numit „Nisipărie” – Homokosdomb, cercetările efectuate între 
anii 1970 -1977 au scos la iveală o vastă aşezare încadrată în cultura 
arheologică numită cultura Baden (2400 -2200 î.Hr.).Epoca bronzului 
este mai bogată şi prezentă în cultura arheologică Nir, Otomani, Suciu 
de Sus si Gava. Tot la Nisipărie a fost cercetată o mare necropolă din 

a doua epocă a fierului „Latene” care aparţine unei populaţii daco-
celtice şi se încadrează intre secolele IV – III î.Hr.,unde au fost 
studiate 185 de complexe funerare.În hotarul satului au mai fost 
semnalate urme de aşezări din secolele II – IV e.n. În toamna anului 
1969, la 300 metri spre NV de şoseaua Pişcolț – Curtuişeni, în locul 
numit „Via veche”, au fost scoase la suprafaţă cu ocazia arăturilor 
adânci de toamnă numeroase vestigii arheologice. Printre fragmentele 
ceramice şi chirpici, ţăranii au găsit un coif şi un vas mic de bronz 
(situlă?), obiecte care au fost predate Muzeului Orăşenesc Carei. Într-
un studiu apărut în 1987 privind neoliticul dezvoltat din NV Romaniei 
este larg discutată şi zona Careiului. Pentru acest teritoriu 
descoperirile arheologice au fost încadrate în „Grupul Pişcolț” 
stabilindu-se trei faze evolutive. Momentul evoluţiei maxime a 
ceramicii pictate din acest spaţiu geografic este marcat prin 
descoperirile de la Pişcolț – Lutărie. Aceste complexe arheologice au 
fost încadrate în faza mijlocie a „Grupului Pişcolt”. Unele forme de 
vase şi motive ornamentale ca benzile de linii paralele se vor dezvolta 
în faza târzie a Grupului. Pe marginea unei vechi cărămidarii, în 
toamna anului 1980, printre alte complexe arheologice (cultura Tisa 
III şi cultura Baden) şi morminte din epoca migraţiilor, s-a profilat o 
groapă cu diametrul de 5,20 m şi adâncimea de 2,60 m. În această s-au 
găsit fragmente ceramice uzuale şi o categorie de ceramică mai fină 
ornamentată sau pictată pe un fond alb-galbui peste care se aplicau 
motive de culoare neagră bituminoasă. Din totalul de 159 fragmente 
ceramice, 42 bucăți aparţin speciei uzuale, 57 de bucăți din vasele fine 
nepictate şi 60 de fragmente de vase pictate. În jurul comunei existau 
în secolul XIII o serie de aşezări omeneşti, dintre acestea cea mai 
importantă fiind localitatea Onaad, care a fost populată până în anul 
1284. De la această dată nu mai există populaţie aici şi se pare că toţi 
locuitorii Onaadului s-au aşezat în jurul bălţilor unde s-a ridicat vatra 
satului Pişcolț.Localitatea a fost întemeiată de către iobagii cetăţii 
Satu-Mare şi de către locuitorii din jurul Onaadului, iar în anul 1300 a 
fost ruptă şi anexată la Mănăstirea din Sîntiob, Raionul Marghita.În 

anul 1331 localitatea Pişcolț împreună cu mănăstirea Sîntiob au trecut 
sub jurisdicţia călugărilor paulini. În acea vreme Pișcolțul a ajuns să 
fie un mic orăşel de câmpie cu 82 de proprietăţi şi localitate de 
vamă.Abia în anul 1454 a devenit un punct vamal important şi 
aparţinea judeţului Satu-Mare, lucru ce a contribuit substanţial la 
dezvoltarea localităţii şi a permis că în curând să fie declarat oraş de 
câmpie. Liniile de legătură cu Ungaria în această perioadă treceau prin 
Pişcolț, aici existând şi un punct de schimb de cai poștali pe strada 
Viilor la numărul 475. În anul 1556, după ce Bocsai Ștefan i-a alungat 
pe nemți de pe acest teritoriu, a predat Sîntiobul cu toate averile sale 
căpitanului său Reday Francisc a cărui urmaşi au stăpânit până la anul 
1867. În timpul stăpânirii mai sus arătate cetăţenii comunei au plătit, 
dar nu numai ungurilor ci şi turcilor. Aceştia din urmă au pustiit 
comuna şi toate celelalte sate din jur, toţi cetăţenii refugiindu-se şi 
revenind la vatrăabia dupa 3 ani.În jurul anului 1825 localitatea era 
cunoscută ca un important târg de câmpie.  
Revenind asupra ipotezei că în zona Bazinului Carpatic se afla 
centrul principal de producţie al acestor coifuri de tip clopot din bronz 
acum 3000 de ani, acordă șansa existenței unei manufacturi 
importante, a unor meșteri metalurgi – artizani ce, prin tot ceea ce 
puteau produce, puteau dota cu echipament o întreagă castă 
cavalerească, sau chiar o viitoare armată bine dotată. Aceste coifuri 
deveneau și mai spectaculoase cu smocul de pene în vârf (sau peri 
lungi din cozile de cal?) ce le împodobeau, aceștia devenind „gaeții” – 
geții, fii Mamei Gaya Vultureanca; sau „decebalii” (ducipalii) - cei din 
neamul calului. Comandanții ce le purtau astfel împodobite devenind 
niște adevărați „moțați”, sau „codați” („cozioni” – ritualul valaho-
egiptean la purtării cozii). Să nu uităm că, după apariția acestor coifuri 
clopot acum 3000 de ani, pe scena istoriei au apărut acum 2500 de ani 
și coifurilor princiare geto-dace „cu ochi”, din aur și argint, dar și 
cnemidele de ritual, cupele bitronconice și bogatele tezaure de 
ornamente pentru harnașamentul cavaleresc (Cavalerul Dac, Trac, 
Danubian, Zamolxian, etc.).   

